Author: administrator
Last saved by: viktoria.radvanska
Company: Abyss

Predkladacia správa

Materiál „Návrh na zrušenie úlohy č. 8 v mesiaci december z Plánu práce vlády Slovenskej republiky na rok 2011“ predkladá Ministerstvo kultúry Slovenskej republiky ako iniciatívny materiál.
 
Minister kultúry Slovenskej republiky mal podľa Plánu práce vlády Slovenskej republiky na rok 2011 predložiť v decembri 2011 na rokovanie vlády Slovenskej republiky materiál „Stratégia priorít kultúrnej politiky v SR“. Po prehodnotení aktuálnosti predmetnej úlohy predkladá Ministerstvo kultúry Slovenskej republiky návrh na zrušenie predmetnej úlohy. 
Predložený materiál obsahuje základné informácie o úlohe, najmä informáciu o predkladateľovi, číslo a znenie úlohy navrhovanej na zrušenie, ako aj odôvodnenie predloženia návrhu na zrušenie tejto úlohy.  
Materiál nemá vplyv na rozpočet verejnej správy, podnikateľské prostredie, nemá sociálne vplyvy, ani vplyv na životné prostredie a informatizáciu spoločnosti.
 
Materiál bol predmetom medzirezortného pripomienkového konania. Okrem stanovísk pripomienkujúcich subjektov podľa  vyhodnotenia medzirezortného pripomienkového konania zaslali vyjadrenie k predmetnému návrhu aj Ministerstvo dopravy, výstavby a regionálneho rozvoja Slovenskej republiky a Ministerstvo školstva, vedy, výskumu a športu Slovenskej republiky, ktoré svoje stanovisko (bez pripomienok) zaslali v medzirezortnom pripomienkovom konaní, ktoré sa k materiálu konalo 8. - 13. decembra 2011. Materiál sa na rokovanie vlády Slovenskej republiky predkladá bez rozporov.